iWriter.com : இப்படியெல்லாம் காத்திருக்க பொறுமையில்லை, உடனடியாக பணம் பண்ண வேண்டும் என்று துடிப்பவர் நீங்கள் என்றால் நேராக 'ஐரைட்டர்.காம்' எனும் தளத்திற்கு சென்று பதிவு செய்து கொள்ளுங்கள். அதற்கு முன் உங்களுக்கு பேபால் கணக்கு இருக்க வேண்டியது அவசியம். அப்படி இந்த தளத்தின் செயல்பாடுதான் என்ன என்று யோசிக்கிறீர்களா? மற்ற ப்ளாகர்களுக்கு அவர்கள் சொல்லும் தலைப்பில் கட்டுரை எழுதிக் கொடுப்பதே இந்த தளத்தின் பயனர்களுக்கு சம்பாதிக்கும் வழி. ஆம், சக ப்ளாகர்களுக்கு அவர்கள் கேட்கும் தலைப்பில், கேட்கும் முக்கிய சொற்கள் அடங்கிய புதிய கட்டுரைகளை வழங்கினால் கையில் காசு, வாயில் தோசை என்பது போல் உடனடியாக பணம் கிடைக்கும். ஆரம்பத்தில் ஒரு கட்டுரைக்கு $3 என்பது கணக்கு. போகப் போக கட்டுரையொன்றுக்கு $15 வரை கட்டணம் பெற முடியும். என் நண்பர் ஒருவர் இந்த தளத்தின் மூலம் மட்டுமே மாதம் 35- 40 ஆயிரம் ரூபாய் வரை சம்பாதிக்கிறார். இன்னமும் எளிதான வழி ஒன்று உண்டு. ஒரு ப்ளலாக் மட்டும் தயார் செய்து கொண்டு ஐரைட்டரிலிருந்து கட்டுரை வாங்கி அதில் போட்டுக் கொண்டாலும் சில நாட்களில் நாம் நன்கு சம்பாதிக்க முடியும்.